CELEX: 32015D1213
Language: mt
Date: 2015-07-22 00:00:00
Title: Deċiżjoni ta' Implimentazzjoni tal-Kummissjoni (UE) 2015/1213 tat-22 ta' Lulju 2015 li tawtorizza l-estensjoni tal-użi tal-flavonojdi mill-Glycyrrhiza glabra L. bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (notifikata bid-dokument C(2015) 4968)

24.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 196/19
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/1213
   tat-22 ta' Lulju 2015
   li tawtorizza l-estensjoni tal-użi tal-flavonojdi mill-Glycyrrhiza glabra L. bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
   
      
         (notifikata bid-dokument C(2015) 4968)
      
   
   (It-testi bl-Olandiż u l-Franċiż biss huma awtentiċi)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (1), u b'mod partikulari l-Artikolu 7 tiegħu,
   Billi:
   
               (1)
            
            
               L-ispeċifikazzjoni tal-flavonojdi mill-Glycyrrhiza glabra L. ġiet stabbilita u t-tqegħid tagħhom fis-suq ġie awtorizzat f'bosta ikel f'ċerti livelli massimi tal-użu bid-Deċiżjoni ta' Implimentazzjoni tal-Kummissjoni 2011/761/UE (2).
            
         
               (2)
            
            
               Fid-19 ta' Marzu 2014 il-kumpanija Kaneka Pharma Europe NV talbet lill-awtoritajiet kompetenti tal-Belġju biex testendi l-użi tal-flavonojdi mill-Glycyrrhiza glabra L. bħala ingredjent alimentari ġdid.
            
         
               (3)
            
            
               Fis-6 ta' Awwissu 2014, il-korp kompetenti għall-valutazzjoni tal-ikel tal-Belġju ħareġ l-ewwel rapport ta' valutazzjoni tiegħu. Dak ir-rapport jikkonkludi li l-estensjoni tal-użu tal-flavonojdi mill-Glycyrrhiza glabra L. tissodisfa l-kriterji tal-ikel ġdid stabbiliti fl-Artikolu 3(1) tar-Regolament (KE) Nru 258/97.
            
         
               (4)
            
            
               Fit-22 ta' Settembru 2014, il-Kummissjoni għaddiet ir-rapport ta' valutazzjoni inizjali lill-Istati Membri l-oħra.
            
         
               (5)
            
            
               Tul il-perjodu ta' 60 jum stabbilit fl-ewwel subparagrafu tal-Artikolu 6(4) tar-Regolament (KE) Nru 258/97 tqajmu xi oġġezzjonijiet motivati. Spjegazzjonijiet addizzjonali min-naħa tal-applikant ikkalmaw dan it-tħassib għas-sodisfazzjon tal-Istati Membri u l-Kummissjoni.
            
         
               (6)
            
            
               Id-Direttiva tal-Kummissjoni 1999/21/KE (3) tistabbilixxi rekwiżiti għall-ikel dijetetiku għal skopijiet mediċi speċjali. Id-Direttiva tal-Kummissjoni 96/8/KE (4) tistabbilixxi rekwiżiti dwar ikel maħsub sabiex jintuża f'dieti ta' restrizzjoni tal-enerġija għat-tnaqqis fil-piż. L-użu tal-flavonojdi mill-Glycyrrhiza glabra L. għandu jkun awtorizzat mingħajr preġudizzju għar-rekwiżiti ta' dawk il-leġiżlazzjonijiet.
            
         
               (7)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Il-flavonojdi mill-Glycyrrhiza glabra L. (minn issa 'l quddiem “Glavonoid”), kif speċifikat fl-Anness I, jistgħu jitqiegħdu fis-suq tal-Unjoni bħala ingredjenti tal-ikel ġdid għall-użi speċifikati fl-Anness II, mingħajr preġudizzju għad-dispożizzjonijiet tad-Direttiva 96/8/KE u d-Direttiva 1999/21/KE.
   Il-Glavonoid bħala tali ma jinbiegħx lill-konsumatur finali.
   Artikolu 2
   1.   Id-deżinjazzjoni tal-Glavonoid awtorizzat b'din id-Deċiżjoni, li trid tidher fuq it-tikketta tal-prodotti tal-ikel li fihom dan l-ingredjent, għandha tkun “flavonojdi mill-Glycyrrhiza glabra L.”.
   2.   Fuq it-tikketta ta' ikel li jkun fih il-prodott bħala ingredjent tal-ikel ġdid, għandu jkun hemm dikjarazzjoni li tindika li:
   
               (a)
            
            
               il-prodott ma għandux jittieħed min-nisa tqal jew li qed ireddgħu, mit-tfal u mill-adoloxxenti; u
            
         
               (b)
            
            
               persuni li jieħdu xi mediċina bir-riċetta għandhom jikkunsmaw il-prodott b'superviżjoni medika; u
            
         
               (c)
            
            
               ma għandux jiġi kkunsmat iktar minn 120 mg ta' Glavonoid kuljum.
            
         3.   L-ammont ta' Glavonoid fil-prodott finali għandu jkun indikat fuq it-tikketta tal-ikel li jkun qiegħed fih.
   4.   Ix-xorb li fih il-Glavonoid għandu jasal għand il-konsumatur finali f'porzjonijiet individwali.
   Artikolu 3
   Din id-Deċiżjoni hija indirizzata lil Kaneka Pharma Europe N.V. Triomflaan 173, 1160 Brussell, il-Belġju.
   
      Magħmul fi Brussell, it-22 ta' Lulju 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1.
   
      (2)  Id-Deċiżjoni ta' Implimentazzjoni tal-Kummissjoni 2011/761/UE tal-24 ta' Novembru 2011 dwar l-awtorizzazzjoni għat-tqegħid fis-suq tal-flavonojdi mill-Glycyrrhiza glabra L. bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 313, 26.11.2011, p. 37)
   
      (3)  Id-Direttiva tal-Kummissjoni 1999/21/KE tal-25 ta' Marzu 1999 dwar l-ikel dijetetiku għal skopijiet mediċi speċjali. (ĠU L 91, 7.4.1999, p. 29).
   
      (4)  Id-Direttiva tal-Kummissjoni 96/8/KE tas-26 ta' Frar 1996 dwar ikel maħsub sabiex jintuża f'dieti ta' restrizzjoni tal-enerġija għat-tnaqqis fil-piż (ĠU L 55, 6.3.1996, p. 22).
   
      ANNESS I
      
         L-ISPEĊIFIKAZZJONIJIET TAL-GLAVONOID
      
      
         Deskrizzjoni
      
      Il-Glavonoid huwa estratt meħud mill-għeruq jew mir-riżoma tal-Glycyrrhiza glabra bl-estrazzjoni tal-etanol segwit minn estrazzjoni ulterjuri ta' dan l-estratt etanoliku bit-triliċeridi b'katina medja. Huwa likwidu ta' lewn kannella skur li jinkludi bejn 2,5 % u 3,5 % ta' glabridina.
      
         Speċifikazzjonijiet
      
      
                  Parametru
               
               
                   
               
            
                  Umdità
               
               
                  inqas minn 0,5 %
               
            
                  Irmied
               
               
                  inqas minn 0,1 %
               
            
                  Valur tal-perossidu
               
               
                  inqas minn 0,5 meq/kg
               
            
                  Glabridina
               
               
                  bejn 2,5 % u 3,5 % ta' xaħam
               
            
                  Aċidu gliċirriżiniku
               
               
                  inqas minn 0,005 %
               
            
                  Xaħam, inkluż is-sustanzi tat-tip polifenol
               
               
                  mhux anqas minn 99 %
               
            
                  Proteina
               
               
                  inqas minn 0,1 %
               
            
                  Karboidrati
               
               
                  mhux osservabbli
               
            
   
      ANNESS II
      
         L-UŻI AWTORIZZATI TAL-GVALONOID
      
      
                  Kategorija tal-ikel
               
               
                  Kontenut massimu ta' Glavonoid
               
            
                  Ikel maħsub għall-użu fid-dieti mmirati għal użu ristrett ta' enerġija u li huma intiżi għat-tnaqqis tal-piż (għal dawk il-prodotti biss li jiġu ppreżentati bħala sostitut tal-ikliet kollha ta' jum)
               
               
                  120 mg tal-konsm ta' kuljum
               
            
                  Ikel dijetetiku għal skopijiet mediċi speċjali
               
               
                  120 mg tal-konsm ta' kuljum